Kirkon kasvatuksen uusin barometri julkaistiin Nuori2023 -tapahtumassa

[Lupa uskoa ja kasvaa -barometri](https://julkaisut.evl.fi/catalog/Tutkimukset%20ja%20julkaisut/r/4341/viewmode=infoview)

Barometrin otsikko ”Lupa uskoa ja kasvaa” viittaa uskonnonvapauslakiin, joka vuonna 2023 täyttää Suomessa sata vuotta. Kirkon kasvatuksen tehtävänä on puolustaa ja tukea positiivisen uskonnonvapauden toteutumista sekä lasten ja nuorten osallisuutta, jotka kasvavassa määrin uhkaavat jäädä toteutumatta.

Barometrissa tarkastellaan Suomen evankelis-luterilaisen kirkon kasvatuksen työntekijöiden näkemyksiä ja kokemuksia ajankohtaisista teemoista. Näitä ovat lasten ja nuorten osallisuus, Raamatun käyttö, seksuaalisuuden ja sukupuolen moninaisuuden kohtaaminen, kouluikäisten parissa tehtävä työ, yhteistyö koulujen kanssa sekä seurakuntien varhaiskasvatuksen ja perhetoiminnan nykytilanne.

Barometrin aineisto koottiin Webropol-kyselyllä maaliskuussa 2022. Kyselyyn vastanneita oli 325, mikä on noin 11 prosenttia kaikista kirkon kasvatuksen työntekijöistä.

**Lisätietoja:**

Jouko Porkka, Diakonia-ammattikorkeakoulu, [jouko.porkka@diak.fi](mailto:jouko.porkka@diak.fi), 040 5687 077   
Minna Valtonen, Diakonia-ammattikorkeakoulu, [minna.valtonen@diak.fi](mailto:minna.valtonen@diak.fi), 040 5092 012  
Jarmo Kokkonen, Jumalanpalvelus ja kasvatus -yksikkö, Kirkkohallitus  [jarmo.kokkonen@evl.fi](mailto:jarmo.kokkonen@evl.fi), 050 5941316